Садзім алею
*Міхась Пазнякоў*

Мы ля школьнае дарогі

Ў гонар свята Перамогі

Ў вясновую нядзелю

Садзім новую алею[[1]](#footnote-1).

Хто — бярозку,

Хто — рабінку,

Хто — таполю,

Хто — вярбінку,

Таня — ліпку,

Клім — дубок,

Ясь — каштан,

А я — клянок.

А Святлана і Наташа

Паліваюць дрэўцы нашы.

Хай расце і зелянее

Наша слаўная алея!

1. Але́я — дарожка ў парках або ў скверах, з абодвух бакоў абсаджаная дрэвамі, кустамі. Тут: рад дрэў, пасаджаных уздоўж дарогі. [↑](#footnote-ref-1)